**POREZ NA NEKRETNINE – OBAVIJEST ZA GRAĐANE**

Izvješćujemo vas kako se poreznom reformom Vlade Republike Hrvatske od 01.01.2025. godine uvodi **porez na nekretnine**. Ovaj porez odnosi se na**nekretnine koje se ne koriste za stalno stanovanje kao i na nekretnine koje se nalaze u kratkoročnom najmu**, odnosno one koje se iznajmljuju.

Kako bi Općina Sukošan ustrojila potpunu i točnu evidenciju obveznika poreza na nekretnine, **svi vlasnici nekretnina na području općine Sukošan koje nisu stalno nastanjene ili su kratkoročno iznajmljene, dužni su dostaviti podatke** putem dolje navedenog obrasca najkasnije do **31. ožujka 2025. godine**.

Popunjeni obrazac možete dostaviti:

**Osobno** u Općinu Sukošan

**Poštom** na adresu: Hrvatskih branitelja 14, 23206 Sukošan

**E-mailom** na: opcina-sukosan@zd.t-com.hr ili na financije@opcina-sukosan.hr

**Podatke moraju dostaviti vlasnici nekretnina koji:**

* Posjeduju nekretninu pogodnu za stanovanje, ali je ne koriste za isto,
* Iznajmljuju nekretninu za kratkoročni najam,
* **Imaju nekretninu na kojoj je došlo do sljedećih promjena:**
* promjena obračunske površine,
* promjena namjene nekretnine,
* iznajmljivanja nekretnine temeljem ugovora koji nije prijavljen Poreznoj upravi,
* postoje dokazi koji omogućuju oslobođenje od plaćanja poreza.

**Porez na nekretnine ne plaća se na nekretnine:**

1. koje služe za stalno stanovanje,
2. koje se iznajmljuju na temelju ugovora o najmu za stalno stanovanje (što podrazumijeva da je u određenom poreznom razdoblju nekretnina iznajmljena najmanje 10 mjeseci),
3. javne namjene i nekretnine namijenjene institucionalnom smještaju osoba,
4. koje se u poslovnim knjigama trgovačkih društava vode kao nekretnine namijenjene prodaji, ako je od dana unosa u poslovne knjige do 31. ožujka godine za koju se utvrđuje porez proteklo manje od šest mjeseci,
5. preuzete u zamjenu za nenaplaćena potraživanja, ako je od dana preuzimanja do 31. ožujka godine za koju se utvrđuje porez proteklo manje od šest mjeseci,
6. koje zbog proglašenja prirodnih nepogoda u određenom poreznom razdoblju nisu podobne kao stambeni prostor,
7. u slučajevima kada se iz svih okolnosti može utvrditi da je onemogućena stambena namjena nekretnine,
8. u vlasništvu jedinica lokalne samouprave koje se nalaze isključivo na teritoriju te jedinice lokalne samouprave,
9. koje domaćinu određenom prema propisu kojim se uređuje ugostiteljska djelatnost služe za stalno stanovanje.

Porezni obveznik dužan je u roku od 15 dana od dana dostave rješenja o utvrđivanju poreza, platiti navedeni porez. Žalba izjavljena na rješenje o utvrđivanju poreza na nekretnine ne odgađa izvršenje rješenja.

Poslove utvrđivanja, evidentiranja, nadzora, naplate i ovrhe radi naplate poreza na nekretnine obavlja Jedinstveni upravi odjel Općine Sukošan.